Diari Oficial de la Generalitat Valenciana


Sumari del DOGV 3692, del 21-02-2000 (2000/1068)

Informació pública de la inscripció en el Registre de Fundacions de la Comunitat Valenciana de diverses fundacions.
-------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/1068


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de la inscripció en el Registre de Fundacions de la Comunitat Valenciana de diverses fundacions. [2000/M1068]
  
En compliment d'allò que s'ha disposat en l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:
  
1. Que per la Resolució de data 9 de desembre de 1999, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundación de la Comunidad Valenciana de la Cooperativa Eléctrica San Francisco de Asís de Crevillent, classificada de caràcter beneficocultural, i és el seu objecte, segons l'article 6 dels Estatuts, realitzar obres de caràcter assistencial, social i cultural i tindrà com a objectiu els següents fins: Assistencial: protecció de la infància i joventut, assistència a la tercera edat, educació especial i assistència a persones amb minusvalideses, acció social comunitària i familiar, reinserció social i prevenció de la delinqüència, assistència a grups com a minories ètniques, refugiats, i asilats, transeünts, apàtrides, refugiats, persones amb càrregues familiars no compartides, exreclusos, alcohòlics, toxicòmans, sanitaris, o qualsevol de naturalesa anàloga. Social: cooperació per al desenrotllament i defensa del medi ambient (relació Once, Creu Roja: promoció de voluntariat especial, formació i educació) (cursos de formació: científics, investigació, informàtics, nivells primaris), esportius, sanitaris, reunions de veïns, d'APAS, de confrares, festers, estudiants (tractar temes referents a la universitat, autobusos, ...) promoció de les relacions entre pobles (agermanaments...) o qualsevol de naturalesa anàloga. Cultural: promoció cultural, exposicions (pintura, escultura, dibuix), biblioteca (hemeroteca, filmoteca, intercanvis culturals educatius, espectacles (teatre, cinema, música), cursos de formació en relació amb el teatre, cinema, música, tertúlies i presentacions de llibres, conferències, concursos de fotografia, festes tradicionals, exposicions ètniques, ajudes, beques: conservatori música, universitaris, màster ... o qualsevol altre de naturalesa anàloga.
  
2. Que per la Resolució de data 9 de desembre de 1999, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundación de la Comunidad Valenciana per al Impulso del Desarrollo Económico y Social (FIDES), classificada de caràcter particular, i el seu objecte és: a) Promoure trobades entre el món empresarial i el món del treball, que faciliten l'accés a l'ocupació i la promoció de persones. b) Promoure les iniciatives necessàries per a la creació de noves empreses. c) Fomentar i realitzar activitats educatives i socioculturals, respecte de temes d'interés econòmic i social. d) L'actualització, millora i adequació dels coneixements professionals a les necessitats canviants de l'entorn empresarial. e) Fomentar l'estudi i la investigació cultural i empresarial. f) Promoure i realitzar assessoraments en diverses àrees professionals. g) Fomentar les iniciatives empresarials en el comerç internacional. h) Promoure iniciatives i/o trobades entre empresaris per a fomentar el desenrotllament empresarial, i crear xarxes de cooperació nacional i transnacional. i) I tot allò que contribuïsca al desenrotllament econòmic, social i empresarial i a la millora de les relacions de cooperació entre les empreses de la Comunitat Valenciana i altres empreses nacionals i internacionals.
  
3. Que per la Resolució de data d'11 de gener de 2000, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundación Proyecto Hombre Alicante de la Comunidad Valenciana, classificada de caràcter benèfic, segons l'article 6 dels seus Estatuts, la fundació té per objecte l'atenció integral a les persones drogodependents, i en general l'estudi, prevenció i eradicació de les drogodependències i de la problemàtica connexa de caràcter personal, familiar, sanitària i social.
  
4. Que per la Resolució de data 18 de gener de 2000, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundación Vecinal Vicente Blasco Ibáñez de la Comunidad Valenciana, classificada de caràcter cultural, i que segons l'article 6 dels seus Estatuts, té per objecte la prestació de serveis destinats a procurar assistència social i educativa a la població de la Comunitat Valenciana, així com a la realització d'actes culturals i esdeveniments que fomenten les relacions interculturals i intergeneracionals, fomentant la convivència, els drets humans i la defensa de la naturalesa, especialment la conservació i coneixement dels parcs naturals. Correspon al Patronat de la fundació determinar el mode en què s'hauran de complir els fins enumerats en aquest article. Les prestacions de la fundació s'atorgaran de forma no lucrativa.
  
5. Que per la Resolució de data 24 de gener de 2000, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundació de la Comunitat Valenciana Jaume II El Just, classificada de caràcter cultural, i que segons l'article 5 dels seus Estatuts, la fundació tindrà com a objecte i fins essencials de la seua actuació la recuperació, potenciació, posada en ús i divulgació del patrimoni històric valencià, particularment del monestir de Santa Maria de la Valldigna, fundació del monarca Jaume II el Just, així com l'organització d'una sèrie d'activitats culturals que coincideixen en el temps amb una important efemèrides com és el 700 Aniversari de la Fundació de la Valldigna. També es promouran tot tipus d'actuacions en el patrimoni artístic valencià, i es divulgarà la figura del monarca Jaume II, eix vertebrador de la Comunitat Valenciana, ja que durant el seu govern es produeix la incorporació definitiva d'Alacant al Regne de València. Els dits objectius s'enumeren amb caràcter simplement enunciatiu i no limitador, i està, doncs, legitimada la fundació per a realitzar qualssevol actes o activitats relacionats amb la finalitat cultural que impulsa la seua creació.
  
6. Que per la Resolució de data 26 de gener de 2000, de la secretària general de la Conselleria de Justícia i Administracions Públiques, es va inscriure en el Registre de Fundacions de la Comunitat Valenciana, la denominada Fundación de la Comunidad Valenciana Instituto Mediterráneo de Estudios Europeos, classificada de caràcter cultural. Segons l'article 6 dels seus Estatuts, la fundació té com a finalitat primordial difondre entre la ciutadania de la Comunitat Valenciana el procés d'integració europea, així com els instruments de caràcter polític, jurídic, econòmic i social que al llarg de dit procés han utilitzat tant les institucions comunitàries com els estats membres, per tal de contribuir a fomentar les relacions acadèmiques i formatives sobre assumptes euromediterranis amb la resta de països europeus i amb els del nord d'Àfrica.